paragraph_text: Književnu aktivnost započeo je neposredno nakon Drugoga svjetskoga rata, i to u listovima „Nova Makedonija“, „Pionirski vjesnik“, „Novi dan“ i dr. Pretežno se bavio poezijom i prepjevima. Izdao je više zbirki poezije. Bavio se i kritikom i esejistikom. Bio je urednik književnih časopisa: „Idnina“, „Suvremenost“, „Kulturan život“, „Mlada literatura“, „Razgledi“ i dr.